Ce explicații poți să dai atunci când guvernul PSD crește salariile în administrație (un primar poate să ia 2.500 de euro net la un salariu mediu în România de 500 de euro), poate chiar la nivelul multor țări din Europa Occidentală, fără să existe vreo îmbunătățire a serviciilor de infrastructură sau măcar de aprobare a proiectelor de investiții private? Luni de zile, dacă nu chiar ani, zac în sertarele autorităților locale investiții de zeci de milioane de euro care ar aduce în primul rând locuri de muncă în zona respectivă și venituri mai mari la buget, înaintea profitului companiei.